jkorsvik/nowiki_second_scrape_merged huggingface dataset:
Nils Holme

Nils Holme (født 2. november 1936 i Oslo, oppvokst i Trondheim) er en norsk forskningsleder og kommentator. Fra 1993 til 2001 var han administrerende direktør for Forsvarets forskningsinstitutt. Holme er utdannet sivilingeniør (teknisk fysikk) fra Norges tekniske høgskole (1961), og Forsvarets høgskole, totalforsvarskurset (1986).
Holme har sin yrkesbakgrunn vesentlig fra Forsvarets forskningsinstitutt, men har i perioder vært ansatt i andre organisasjoner, bl.a. tre år ved SHAPE Technical Center i Nederland, to år ved Norconsult i Saudi Arabia og to år i Utenriksdepartementet. Han har også vært tilknyttet tankesmien Civita. 
Holme var formann i Polyteknisk Forening (1997-1999) og i NATO Research and Technology Board (2000-2003). Han er medlem av Norges Tekniske Vitenskapsakademi (fra 1993), ble tildelt von Karman Medal for distinguished service to NATO research and technology (1998), og Forskernes pris for forskningsledelse (Norske Sivilingeniørers Forening, 2002).Holme holder foredrag og skriver artikler og innlegg i dagspressen og forsvarstidsskrifter, vesentlig om forsvarspolitikk og det offentlige styre. Fra 2007 har han lagt ut artikler også med større tematisk bredde på sin blogg. Han skrev i 2013 rapporten "Forsvarspolitikken ved et veiskille", utgitt av Civita.


== Referanser ==


== Eksterne lenker ==
(no) Offisiell blogg 
«- Finnes ingen sammenheng mellom Forsvarets oppgaver og stridsevnen». Aftenposten. Besøkt 28. februar 2016. 
Civita: Forsvarspolitikken ved et veiskille
Forsvarets helseregister

Forsvarets helseregister er et sentralt helseregister som omfatter alle personer i Norge som er rulleført eller har vært ansatt i Forsvaret. Som en konsekvens av den generelle verneplikten, innebærer dette i praksis at alle norske menn er registrert, samt de kvinner som har vært ansatt i Forsvaret, har vært på sesjon, eller hadde fylt 17 år da ny sesjonsordning ble innført i 2010.
Registerets formål er å føre tilsyn med helsen til Forsvarets personell, samt å gi grunnlag for forskning på dette området.


== Historie ==
På 1990-tallet var det en del uheldige helserelaterte saker for Forsvaret, for eksempel utarmet uran på Balkan, og «Kvikk»-saken. Problemet besto i at Forsvaret ikke hadde komplette registre over hvem som hadde vært utsatt for de ulike eksponeringene. Forsvarets helseregister ble opprettet for å kunne ta vare på relevante data, og for å ha hjemmel til å koble dem med andre registre.
De første datainnsamlingene til Forsvarets helseregister var årlige spørreundersøkelser om helse og arbeidsmiljø til alle ansatte. Disse ble drevet med konsesjon fra Datatilsynet. I september 2005 ble registerets forskrift godkjent av Kongen i statsråd, og i april 2006 ble forskriften satt i kraft.


== Organisasjon ==
Forsvarsdepartementet er databehandlingsansvarlig, og Forsvarets sanitet er databehandler. Forsvarets helseregister er organisert som en seksjon under Kontor for Militærmedisinsk Epidemiologi, som igjen er underlagt Medisinsk avdeling i Forsvarets sanitet. Sjefen for Forsvarets sanitet er direkte underlagt Forsvarssjefen.


== Innhold ==
En vesentlig forskjell fra de andre sentrale helseregistrene er at man ikke har noen detaljert systematikk i hva slags data som registreres på den enkelte person.  Eksponeringsvariabler som man antar kan tenkes å ha betydning for helsen registreres. Årsaken til dette er at man ikke kan forutsi hva slags spørsmål om helsen til Forsvarets personell som vil bli reist i framtiden, og at Forsvarets operative virksomhet i sin natur er uforutsigbar og stadig i utvikling.


== Lovhjemmel ==
Forsvarets helseregister er hjemlet i helseregisterloven 
§ 8 og forskrift om Forsvarets helseregister.


== Eksterne lenker ==
Helseregisterloven
Forskrift om Forsvarets helseregister
www.forsvaret.no
Ellen Anne Sara Gaup

Ellen Anne Mikkelsdatter Sara Gaup (født 29. februar 1964) er en samisk barnebokforfatter fra Masi, Kautokeino. Hun skriver på nordsamisk. Hun er utdannet barnehagelærer og arbeider både i barnehage og i reindrifta. I 2020 tok hun master i samisk  grunnskolelærerutdanning  trinn 1–7 ved Samisk høgskole.Hun har gitt ut to barnebøker på det samiske forlaget Davvi girji. Hennes første bok var billedboka Rágo ja skireáhkku (2007), som skildrer vennskapet mellom kråkeungen Rago og skjærekona («skireáhkku»), med et budskap om at venner og hjelpsomhet er nødvendig for å klare seg. Boka er illustrert av Ante-Ovlla Juuso. Billedboka Niillas ja Báktestálu noaidelávži (2012, «Niillas og Bergtrollets magiske reim») er illustrert av Malle Remmel og er utgitt i en trespråklig utgave: nordsamisk, sørsamisk og lulesamisk. Historien handler om at Niillas må få hjelp av det store, farlige bergtrollet for å få reinsimla si frisk igjen.


== Referanser ==
FNs kontor for koordinering av humanitær innsats

FNs kontor for koordinering av humanitær innsats (OCHA) (engelsk: Office for the Coordination of Humanitarian Affairs) er et kontor hos De forente nasjoner (FN) for å kunne samordne og koordinere humanitær bistand og hjelp som ofte kommer fra mange land.
OCHA ble opprettet ved en beslutning av FNs generalforsamling i desember 1991 og erstattet da Office of the United Nations Disaster Relief Coordinator, som ble opprettet i 1972 for humanitært bistand. OCHA har en viktig rolle og funksjon i å samordne katastrofebistand, eksempelvis etter jordskjelvet og tsunamien i Indiahavet 2004 og ved flommen i Pakistan 2010.


== Ledere av OCHA ==
Jan Eliasson, Sverige, 1992–1994
Peter Hansen, Danmark, 1994–1996
Yasushi Akashi, Japan, 1996–1998
Sérgio Vieira de Mello, Brasil, 1998–2001
Kenzo Oshima, Japan, 2001–2003
Jan Egeland, Norge, 2003–2006
John Holmes, Storbritannia, 2007–2010
Valerie Amos, Storbritannia, 2010–2015
Stephen O'Brien, Storbritannia, 2015–2017
Mark Andrew Lowcock, Storbritannia, 2017–


== Eksterne lenker ==
Info om OCHA på norsk
OCHA, offisielt nettsted
OCHA Common Operational Datasets
Treenighetssøndag

Treenighetssøndag (tidligere trefoldighetssøndag, latin trinitatis) er en kristen festdag viet den hellige treenighet. Dagen faller på første søndag etter pinse.
Dagen ble feiret i franske benediktinerklostre fra rundt det første tusenårsskiftet, og i 1334 innførte pave Johannes XXII den i det katolske kirkeåret.Den evangelisk-lutherske kirke overtok senere festdagen og brukte den i sitt kirkeår. I Den norske kirke var navnet tidligere trefoldighetssøndag og trinitatisfest, fra 1977 har navnet vært treenighetssøndag. Denne søndagen avslutter første halvdel av kirkeåret og markerer starten på halvdelen uten store kirkelige høytider. Tidligere ble søndagene i den andre delen av kirkeåret fortløpende nummerert etter treenighetssøndag, f.eks. som 1. søndag etter treenighet, mens de etter 1977 ble nummerert etter pinse, slik at treenighetssøndagen ble 1. søndag etter pinse. Etter gudstjenestereformen av 2011  nummereres søndagene som søndager i treenighetstiden. Søndag etter treenighetssøndag heter altså 2. søndag i treenighetstiden.  


== Trinitatis ==
Trinitatis er en nyttig webside for slektsforskere og andre som angir datoer for kristne høytidsdager langt tilbake i tiden, også tilbake til katolsk tid.


== Referanser ==
Ann-Karin Bodøgaard

Ann-Karin Bodøgaard (født 1945) er en artist og ballettpedagog fra Bodø. Hun er mest berømt for å være Nord-Norges første kjente plateartist. I 1989 startet hun alene opp ballettpedagogutdanning, men som ble lagt ned i 2009.I tillegg er hun også moren til The Voice TV Norge-programlederen Maria Bodøgaard.


== Referanser ==
Urie Bronfenbrenners utviklingsøkologiske modell

Urie Bronfenbrenners utviklingsøkologiske modell er en sosialpsykologisk teori utarbeidet av Urie Bronfenbrenner som brukes til å beskrive hvordan individer sosialiseres inn i en kultur. Modellen tar utgangspunkt i individet og beskriver de kontekstuelle faktorene som påvirker dette på ulike nivåer. Modellen kom som en kritikk av psykologiens ensidige fokus på individet løsrevet fra kontekst, samtidig som Bronfenbrenner tar avstand fra sosiologiens strukturelle forståelse av sosiale fenomeners determinerende virkning på individet. Slik sett bygger modellen på en forståelse av individ og omgivelser som gjensidig avhengige av hverandre og virkende i et vekselsamspill. Det er fire systemer Bronfenbrenner mener kan stilles opp for å forstå hvilken kontekst ethvert individ inngår i. I senere tid har også tidssystemet kommet inn i hans teori.  
Systemene er:

Mikrosystemet, som beskriver de påvirkningene som befinner seg nærmest individet og som individet kjenner gjennom en lengre tids relasjon eller bekjentskap og som stadig er tilgjengelige for kontakt. Eksempler kan være familie, venner, skole, barnehage og idrettslag.
Mesosystemet, som beskriver relasjonen mellom påvirkningsfaktorer i mikrosystemet. Det vil si alle de relasjonene som indirekte påvirker individet at andre individer har med hverandre. Eksempler kan være skole-hjem-samarbeid, venners deltakelse i idrettslag og venners relasjon til andre venner.
Eksosystemet, som beskriver faktorer som individet ikke har direkte kontakt med, men som likevel har en påvirkning på individet indirekte. Eksempler kan være politi, media, politikere, domstoler, frivillige organisasjoner og interessegrupper som individet ikke deltar i selv.
Makrosystemet, som beskriver faktorer som ofte er abstrakte og innebærer en felles forståelse av samfunn og kultur blant medlemmene i samme kultur som individet. Eksempler kan være verdier, normer og ideologier.I tillegg kommer:

Chronosystemet, som beskriver hvordan hendelser i livshistorien til et individ kan påvirke det på ett eller flere av de øvrige nivåene. Bronfenbrenner la dette nivået senere til modellen for å inkludere et tidsperspektiv. Eksempler kan være at man går fra å være barn til å bli voksen, foreldrenes skilsmisse og innføring av en ny skolereform.


== Referanser ==


== Eksterne lenker ==
Utdrag fra Bø, Inge (2012): Barnet og de andre. Oslo: Universitetsforlaget Arkivert 19. oktober 2013 hos Wayback Machine.
Rick Moranis

Frederick Allan «Rick» Moranis (født 18. april 1953) er en canadisk-amerikansk tidligere skuespiller.
Moranis ble kjent rundt 1980 i komishowet Second City Television, og han dukket senere opp i flere Hollywood-filmer, bl.a. Strange Brew, Ghostbusters, Spaceballs, Little Shop of Horrors, Honey, I Shrunk the Kids, Little Giants, Parenthood, The Flintstones, og My Blue Heaven.
Han er enkemann etter Anne Belsky Moranis.


== Referanser ==


== Eksterne lenker ==
(en) Offisielt nettsted 
(en) Rick Moranis – kategori av bilder, video eller lyd på Commons 
(en) Rick Moranis på Internet Movie Database 
(sv) Rick Moranis i Svensk Filmdatabas 
(da) Rick Moranis på Filmdatabasen 
(da) Rick Moranis på Scope 
(fr) Rick Moranis på Allociné 
(en) Rick Moranis på AllMovie 
(en) Rick Moranis hos The Movie Database
Ann-Helén Laestadius

Ann-Helén Laestadius (født 1971 i Kiruna) er en svensk samisk journalist og barnebokforfatter, bosatt i Solna utenfor Stockholm.Hun har arbeidet som journalist i avisene Fagersta-Posten, Norrländska Socialdemokraten, Aftonbladet, Expressen, SvD og Stockholm City, foruten at hun har vært frilanser. 


== Bøkene om Agnes ==
Hun debuterte som forfatter i 2007 med barneboka SMS från Soppero som vant en romankonkurranse om «Att vara ung same i dag». Hun har etterhvert skrevet om den unge hovedpersonen Agnes i fire bøker, og det skal lages film av de to første bøkene.Bøkenes hovedperson Agnes er ei jente på 13 år som også bor i Solna med samisk mor og svensk far. Hun lærer seg samisk i skjul, og mottar en dag en sms på samisk fra en ukjent gutt i morens hjembygd Soppero. Historien utvikler seg dels som en forelskelseshistorie, og dels som en drøfting av identitet i krysspress: kan man være for mye samisk for vennene i Solna og for lite samisk for søskenbarnet i Soppero. I oppfølgeren Hej vacker diskuteres forholdet mellom Agnes og kjæresten Henrik i lys av hans livsstil som reindriftssame. I den tredje boka videreføres historien ett år etter: forholdet mellom Agnes og Henrik er over, mens Agnes' samiske identitet er i utvikling. Hun reiser på samisk konfirmantleir, hvor hun møter Henrik igjen.. I den fjerde og foreløpig siste av bøkene utvikles samiske identitetsspørsmål ytterligere, denne gang med drøfting av tabuspørsmål.


== Forfatterskap ==
SMS från Soppero. Podium och Nordiska museets förlag i samarbeid med Samiskt informationscentrum 2007. ISBN 978-91-7108-518-4. Oversatt til nordsamisk og sørsamisk
Hej vacker. Rabén & Sjögren, 2010. ISBN 978-91-29-67424-8
Ingen annan är som du. Raben & Sjögren, 2011. ISBN 978-91-29-67651-8
Hitta hem. Raben & Sjögren, 2012. ISBN 978-91-29-68197-0En artikkel i Nordiska museets årbok Fataburen 2008


== Referanser ==
E-bok: http://atlantbib.org/ssme/laestadius
Zone of the Enders

Zone of the Enders (ゾーン　オブ　エンダーズ, Zōn obu Endāzu), vanligvis bare kalt Z.O.E., er et videospill som ble utviklet av Hideo Kojima. Spillet eies av videospillprodusenten Konami, og er videreutviklet av animsjonsstudioet Sunrise. Spillet ble opprinnelig utviklet for PlayStation 2, men har siden blitt portet til Xbox 360 og PlayStation 3. Spillet har også fått et sidehistoriespill for Game Boy Advance.


== Referanser ==
Martian Gothic: Unification

Martian Gothic: Unification er et videospill for PlayStation og Microsoft Windows. Spillet ble utviklet av Creative Reality og lansert av Take-Two Interactive. Utgaven for Microsoft Windows ble lansert 30. april 2000, mens PlayStation-versjonen ble lansert 5. oktober 2001. Spillet plasseres i sjangeren survival horror og sammenlignes med de første Resident Evil-spillene.Handlingen foregår på forskningsbasen Vita One på planeten Mars i 2018. Spilleren kontrollerer en gruppe etterforskere - soldaten Martin Karne, tekno-eksperten Kenzo Uji og vitenskapskvinnen Diane Matlock - som ankommer basen for å undersøke hvorfor all kommunikasjon med jorden plutselig stoppet opp åtte måneder tidligere. Den siste rapporten fra basen var den kryptiske beskjeden «stay alone, stay alive».
Manuset er skrevet av den profesjonelle science fiction-forfatteren Stephen Marley.På nettstedet Metacritic har Martian Gothic: Unification en gjennomsnittsscore på 64/100 poeng. Kritikerne gir ros for spillets fortelling, grafikk og amtosfære, og ris for spillets gameplay og puslegåter.


== Referanser ==
Red Faction

Red Faction er et videospill som er utviklet av Volition, Inc., og lansert av THQ.
Spillet ble lansert for PlayStation 2, Microsoft Windows og Macintosh i 2001. En versjon for Nokia N-Gage ble utviklet av Monkeystone Games, og en spesial-versjon er også utviklet for mobiltelefon. Spillet har inspirert flere science fictionverker, deriblant filmen Total Recall.


== Handling ==
Det er mulig for spillere å endre eller påvirke det omkringliggende terrenget og bygningene i spillet betydelig, enten med eksplosiver eller på andre måter. Tidligere spill hadde tillatt begrenset endring av miljøet. Men Red Faction var det første videospillet i denne serien som tillot spillere å gjennomføre så store muligheter for endringer. PC-versjonen av "Red Faction" inneholder et ekstra nivå kalt "Glass House" som lar spilleren eksperimentere med forskjellige mekaniker i et sandkasse-miljø.
Red Faction finner sted på Mars rundt år 2075. Jordens mineraler, som mennesker behøver for å overleve, blir utarmet. Organisasjonen Ultor Corporation driver gruve-drift på Mars. Leveforholdene er dårlige, menneskerettighetene for gruve-arbeiderne er få, og en sykdom kalt "pesten" er voldsom over hele kolonien uten kjent motgift tilgjengelig. Parker, en gruve-arbeider, kom til Mars for å begynne ett nytt liv, fordi han trodde på løftene og fordelene Ultor tilbyr i gruvene på Mars. Etter en rutinemessig dag i gruven med den typiske aggresjonen mot gruve-arbeidere, dårlige levekår og elendig ernæring, blir Parker vitne at et opprør bryter løs når en sikkerhetsvakt plager en gruvearbeider og dreper ham.
Parker tar også til våpen, ved hjelp av Hendrix, en opprørsk Ultor-sikkerhetstekniker som hjelper Parker gjennom komplekset. En gruppe arbeidere stjeler et transport-fly og unnslipper komplekset, men Parker kommer for sent. Flyet tar av, men blir ødelagt av en missil få øyeblikk senere. Parker forsøker deretter å komme seg videre gjennom Ultor-komplekset, og eliminerer all motstand Ultor kaster på ham. En av de ansatte, Dr. Capek, hadde skapt "The Plague" fordi Capek hadde eksperimentert med nanoteknologi, og pesten var en bivirkning av injeksjoner ved gruvearbeidernes årlige medisinske kontroll. Dr. Capek forteller at det eksisterer en motgift mot pesten, men dør før han går med på å gi dem motgiften.


== Eksterne lenker ==
(en) Red Faction på Steam 
(en) Red Faction på GOG.com 
(en) Red Faction hos MobyGames 
(en) Red Faction på Metacritic 
(en) Red Faction på Metacritic 
(en) Red Faction hos Internet Game Database 
(en) Red Faction hos GameFAQs 
(en) Red Faction hos GameFAQs
Mistletoe

«Mistletoe» er en sang skrevet av Nasri Atweh, Adam Messinger og Justin Bieber som ble spilt inn og gitt ut på singel med Justin Bieber i 2011. Sangen ble også gitt ut på albumet Under the Mistletoe senere samme år.
Suite 16 spilte inn sangen og ga den ut på singel i 2016.
René Toft Hansen

René Toft Hansen (født 1. november 1984 i Salling) er en dansk håndballspiller. Han er strekspiller for den tyske bundesligaklubben THW Kiel. Han fikk sin debut på Danmarks herrelandslag i håndball i 2005 og var med på laget som tok sølvmedalje under VM 2011 og gull under EM 2012. Han er storebror til Henrik Toft Hansen, som også er landslagsspiller i håndball.
René Toft Hansen har tidligere spilt for klubbene Viborg, Kolding og AG København i den danske håndballigaen.
Han tok gull under Sommer-OL 2016.


== Referanser ==


== Eksterne lenker ==
(de) René Toft Hansen – Munzinger Sportsarchiv 
(en) René Toft Hansen – Olympedia 
(en) René Toft Hansen – Sports-Reference (OL-resultater – arkivert) 
(en) René Toft Hansen – Det europeiske håndballforbundet (EHF) 
(de) René Toft Hansen – Bundesligaen
Burrito

Burrito er en meksikansk matrett. Den består av en tortilla som er brettet eller rullet rundt et fyll. I Mexico består fyllet ofte av bare stekte bønner og kjøtt, mens det i USA kan bestå av spansk ris, bønner, salat, tomater, salsa, kjøtt, guacamole, ost og rømme. Størrelsen på burritoen varierer, men som regel er den amerikanske varianten betydelig større enn den meksikanske.


== Eksterne lenker ==
 (en) Burritos – kategori av bilder, video eller lyd på Commons
Henrik Toft Hansen

Henrik Toft Hansen (født 18. desember 1986) er en dansk håndballspiller. Han er strekspiller for klubben Paris Saint-Germain i den franske håndballigaen. Han fikk sin debut på Danmarks herrelandslag i håndball i 2008 og var med på laget som tok gull under EM 2012. Han er lillebror til René Toft Hansen, som var landslagsspiller i håndball.
Henrik Toft Hansen har tidligere spilt for klubbene Mors-Thy Håndbold, Aalborg, AG København, Bjerringbro-Silkeborg, HSV Hamburg og SG Flensburg-Handewitt.
Han tok gull under Sommer-OL 2016 og sølv under Sommer-OL 2020, gull i håndball EM 2012 og sølv i håndball EM 2014. I tillegg til 2 VM sølv (2011 og 2013) og VM gull i håndball VM 2019 med Danmark. 
Med klubblag har han tatt gull i det danske mesterskapet i 2012, sølv i det tyske mesterskapet i både 2016 og 2017, gull i det tyske mesterskapet i 2018, og sølv i den tyske cupen i 2016 og 2017. Han har tatt sølv i EHF Cup 2015 og EHF Champions League gull i 2013. Sammen med den franske topp-klubben Paris Saint-Germain har Toft Hansen tatt gull i den franske ligaen i 2018-2019 sesongen, 2019-2020, 2020-2021 og 2021-2022.


== Referanser ==


== Eksterne lenker ==
(en) Henrik Toft Hansen – kategori av bilder, video eller lyd på Commons 
(en) Henrik Toft Hansen – Olympedia 
(en) Henrik Toft Hansen – Sports-Reference (OL-resultater – arkivert) 
(en) Henrik Toft Hansen – Det europeiske håndballforbundet (EHF) 
(en) Henrik Toft Hansen – Profil på www.eurohandball.com
Asdahl

Asdahl har flere betydninger:

Erland Asdahl (1921-1988), en norsk politiker
Heidi Asdahl (født 1955), en norsk illustratør
Kristian Asdahl (1920-2000), en norsk industrileder og politiker
Cédric Sorhaindo

Cédric Sorhaindo (født 7. juni 1984 på Martinique) er en fransk håndballspiller. Han er strekspiller for den spanske klubben FC Barcelona i Liga ASOBAL. Han fikk sin debut på Frankrikes herrelandslag i håndball i 2005 og var med på laget som tok gull under Sommer-OL 2012. Han har dessuten gull fra VM 2009, EM 2010 og VM 2011.
Cédric Sorhaindo har tidligere spilt for klubbene Paris Saint-Germain og Toulouse.
Han tok sølv under Sommer-OL 2016.


== Referanser ==


== Eksterne lenker ==
(en) Cédric Sorhaindo – Olympedia 
(en) Cédric Sorhaindo – Sports-Reference (OL-resultater – arkivert) 
(fr) Cédric Sorhaindo – Frankrikes olympiske komité 
(en) Cédric Sorhaindo – Det europeiske håndballforbundet (EHF) 
(en) Cédric Sorhaindo Arkivert 20. februar 2014 hos Wayback Machine. – Profil på www.eurohandball.com
Samuel Honrubia

Samuel Honrubia (født 5. juli 1986 i Béziers) er en fransk håndballspiller. Han spiller venstre ving for klubben Paris Saint-Germain i den franske toppserien. Han fikk sin debut på Frankrikes herrelandslag i håndball i 2009 og var med på laget som tok gull under Sommer-OL 2012. Han har dessuten gull fra VM 2011.
Samuel Honrubia har tidligere spilt for klubben Montpellier.


== Referanser ==


== Eksterne lenker ==
(en) Samuel Honrubia – Olympedia 
(en) Samuel Honrubia – Sports-Reference (OL-resultater – arkivert) 
(fr) Samuel Honrubia – Frankrikes olympiske komité 
(en) Samuel Honrubia – Det europeiske håndballforbundet (EHF) 
(fr) Samuel Honrubia – Ligue Nationale de Handball (LNH) 
(en) Samuel Honrubia – Profil på www.eurohandball.com
Tuomas

Tuomas er en finsk navn:

Tuomas Haapala (født 1979), finsk fotballspiller som spiller for HJK Helsinki
Tuomas Holopainen (født 1976), grunnlegger av, låtskriver og keyboardist i bandet Nightwish
Tuomas Nieminen (født 1981) er en finsk skøyteløper
Greg Bear

Gregory Dale Bear (født 20. august 1951, død 19. november 2022) var en amerikansk forfatter som hovedsakelig skrev science fiction.
Hans verker dekker temaer om en galaktisk konflikt (The Forge of God), kunstige universer (The Way), bevissthet og kulturell praksis (Queen of Angels) og akselerert evolusjon (Blood Music, Darwin's Radio og Darwin's Children).
Bear skrev over 50 bøker, og var også en grunnleggerne av San Diego Comic-Con.


== Referanser ==


== Eksterne lenker ==
(en) Offisielt nettsted 
(en) Greg Bear – kategori av bilder, video eller lyd på Commons 
(en) Greg Bear på Internet Movie Database
Straumfjordnes skole

Straumfjordnes skole er en kristen friskole som ligger på Straumfjordnes i Nordreisa.


== Eksterne lenker ==
Skolens hjemmeside